Kumble
కోచ్‌ పదవికి అనిల్‌ కుంబ్లే రాజీనామా
న్యూఢిల్లీ: టీమిండియా ప్రధాన కోచ్‌ అనిల్‌ కుంబ్లే సంచలన నిర్ణయం తీసుకున్నాడు. బిసిసిఐ తీరుపై మనస్తాపంతో ఆయన మంగళవారం సాయంత్రం కోచ్‌ పదవికి రాజీనామా చేశాడు. మంగళవారం టీమిండియాతోపాటు ఆయన వెస్టిండీస్‌ పర్య టన కు వెళ్లాల్సి ఉంది. అయినా, ఈ పర్యటనకు దూ రంగా భారత్‌లోనే ఉండిపోయిన కుంబ్లే ఎవరూ ఊహించని రీతిలో తన రాజీనామాను ప్రకటిం చాడు. గత కొన్నాళ్లుగా కెప్టెన్‌ విరాట్‌ కోహ్లీతో కుంబ్లేకు తీవ్ర విభేదాలు ఉన్నట్లు వార్తలు వినిప ిస్తున్నాయి.
బిసిసిఐ పాలకుల కమిటీ గంగూలీ, సచిన్‌, లక్ష్మణ్‌తో కూడిన క్రికెట్‌ సలహా సంఘం వీరి మధ్య సయోధ్య కుదిర్చేందుకు ప్రయత్నాలు చేశారు. లండన్‌ నుంచి కోహ్లీ సేన విండీస్‌ పర్యట నకు బయలుదేరినా, ఐసిసి సమావేశంలో పాల్గొ నేందుకు కుంబ్లే అక్కడే ఉండి పోయాడు. సమా వేశంముగిసిన తర్వాత ఆయన విండీస్‌కు పయన మవుతారని బిసిసిఐ వర్గాలు వెల్లడిం చాయి.ఈ నేపథ్యంలో అనూహ్యంగా కుంబ్లే రాజీనామా చేయడం గమనార్హం. కుంబ్లే ఏడాది పదవీ కాలం మంగళవారంతో ముగిసింది. కోచ్‌గా కొనసాగడం ఇష్టంలేదని ఆయన తనపదవి నుంచి వైదొలిగారు. అయితే బిసిసిఐ కోచ్‌పదవి కోసం ఆయన కొత్తగా దరఖాస్తుచేసుకున్న సంగతి తెలిసిందే.
ఏడాది పొడగిస్తారని అందరూ భావించారు: అనిల్‌ కుంబ్లే టీమిండియా కోచ్‌ పదవి చేపట్టి ఏడాది మాత్రమే. సహజంగానే ఈ స్పిన్‌ దిగ్గజానికి కోచ్‌గా మరో ఏడాది పొడగింపు ఇస్తారని అంతా భావించారు. కోచ్‌గా జట్టుకు కుంబ్లే అద్భుతమైన విజయాలు అందించాడు. అయినప్పటికీ కెప్టెన్‌ కోహ్లీతోపాటు ఇతర జట్టు సభ్యులు కుంబ్లేను వ్య తిరేకించడంతో ఆయనకు బిసిసిఐ షాక్‌ ఇచ్చింది. కోచ్‌ పదవికోసం మళ్లీ ఇంటర్వ్యూలు చేపడుతు న్నట్లు ప్రకటించింది. కొత్త కోచ్‌ను నియమించ బోతున్నట్లు చెప్పకనే చెప్పింది. అయినా కుంబ్లే మరోసారి కోచ్‌ పదవికోసం ఇంటర్వ్యూకు దర ఖాస్తు చేసుకున్నారు. భారత జట్టుకు కోచ్‌గా సేవ లు అందించేందుకు తాను సుముఖంగా ఉన్నట్లు మరోసారి చాటాడు. అయినా టీమిండియాలో తిరుగులేని పట్టు కలిగిన కెప్టెన్‌ కోహ్లీ పంతమే నెగ్గింది. కుంబ్లే కోచ్‌పదవి నుంచి వైదొలగక తప్పలేదు.